А́дам Мовса́рович Висита́ев (1948 шеран 24 июль, Закан-Юрт, ТӀехьа-Мартанан кӀошт, Нохч-ГӀалгӀайн АССР, РСФСР, СССР) — пелхьо, Российн Федерацин Халкъан артист (1994 шо), Гиннесан рекордийн книган рекордсмен.

Биографи
Адам муш тӀоьхула лела волавелира итт шо кхаьчча. Цуьнан гергарниш дуьхьула бара, амма иза къар ца лора. Иза масийттуза охьа кхеттера. Лоьраш олура цуьнга иза кхин лелалур вац аьлла.

1973—1984 шерашкахь иза вара «Пелхьой» цӀе йолу номерехь дакъа лоцуш (куьйгалхо Яраги Гаджикурбанов). ТӀаьхьа иза оцу номеран куьйгалхо хилира (1985—1988 шерашкахь). 1988 шарахь цо кечйира «Муш тӀехь дуэт» цӀе йолу номер. Оцу номерехь цуьнан накъост йара цуьнан зуда Айна Виситаева.
Виситаев, Адам Мовсарович